7 बीघा जमीन पर 6.40 करोड़ से बनेगा सिविल हॉस्पिटल
सिजेरियन की उपलब्ध रहेगी सुविधा
पांच विशेषज्ञ डॉक्टर के भरे जाएंगे पद
भास्कर संवाददाता | सबलगढ़
अलखिया खोह पर बनने वाले सिविल अस्पताल भवन की लागत राज्य शासन ने 2.60 करोड़ से बढ़ाकर 6.40 करोड़ रुपए कर दी है। इतना नहीं जनरल वार्ड में बिस्तरों की संख्या 30 से बढ़ाकर 50 कर दी है। सीएमएचओ के मुताबिक इस भवन का निर्माण करने राज्य टेंडर जारी करने की प्रक्रिया जारी है। टेंडर होते ही संबंधित एजेंसी के जरिए सिविल अस्पताल भवन का निर्माण शुरू हो जाएगा।
मालूम हो कि सबलगढ़ में मुख्यमंत्री शिवराज सिंह द्वारा 6 सितंबर 2013 को सिविल अस्पताल बनाए जाने की आधारशिला रखी गई थी। इस दौरान हुई आमसभा में मुख्यमंत्री ने अस्पताल भवन का आमजनता को संबंधित करते हुए निर्माण करने 2.60 करोड़ रुपए का बजट स्वीकृत करने की घोषणा भी की, लेकिन जमीन का चयन करने में विवाद की स्थिति निर्मित होने के कारण तो कभी अन्य कारणों से सिविल अस्पताल भवन को निर्माण लंबे समय तक अधर में अटका रहा। इससे सबलगढ़ में सिविल अस्पताल नहीं बन पाया।
अलखिया खोह की प्रस्तावित वह जमीन जहां सिविल अस्पताल भवन का निर्माण होना है।
टेंडर जारी होने पर ही स्पष्ट होगी भवन की स्थिति
सिविल अस्पताल भवन के निर्माण की स्वीकृति राज्य शासन द्वारा प्रदान कर दी गई है। रिवाइज प्रोजेक्ट के अनुसार लागत को 2.60 करोड़ से बढ़ाकर 6.40 करोड़ रुपए कर दिया गया है। टेंडर जारी होने पर स्पट होगी स्थिित। जीएस राजपूत, सीएमएचओ मुरैना
यह सुविधा उपलब्ध रहेगी सिविल अस्पताल में
सिविल अस्पताल में पांच विशेषज्ञ डॉक्टरों के पद भर जाएंगे।
स्त्री रोग विशेषज्ञ, शिशु रोग विशेषज्ञ, मेडिसिन विशेषज्ञ, सर्जन, निश्चेतना विशेषज्ञ शामिल हैं।
सिजेरियन की सुविधा से गंभीर स्थिति में प्रसूति महिला को समय पर इलाज मिल सकेगा।
ब्लड बैंक की सुविधा 24 घंटे उपलब्ध रहेगी।
64 ग्राम पंचायतों सहित सबलगढ़ विधान सभा क्षेत्र में रहने वली 2.75 लाख की आबादी मिलेगा लाभ।
जमीन को लेकर अभी भी असमंजस
दस्तावेजों में दर्ज जानकारी के मुताबिक सिविल अस्पताल भवन का निर्माण करने अलखिया खोह पर सात बीघा जमीन का चयन कर लिया गया है। लेकिन विधायक मेहरबान सिंह रावत एवं कुछ अन्य जनप्रतिनिधि अखलिया खोह पर अस्पताल भवन का निर्माण करने पर आपत्ति जता रहे हैं। जनप्रतिनिधियों का मानना है सरकारी अस्पताल नगर दूर होने पर मरीजों को मुसीबत उठानी पड़ेगी। इस संबंध में सीएमएचओ भी कुछ नहीं कह रहे। पूछने पर उन्होंने बताया जमीन की स्थिति टेंडर जारी होने पर अपने आप स्पष्ट हो जाएगी। अभी इस बारे में बताना उचित नहीं है।
hin_Deva hin_Deva hin_Deva bho_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva